هـمـسـة (88) رحت الـ طبيب
 
 رحت الـ طبيب يعالج أمراض النفِس •• كــلــي أمـل ألـقـى دوا الـ هـاي البشر

 
 سـلـمـت عـلـيه و بادر و قال اشتحس •• شِـاللـي تـعـانـي مـنـه روحـك وش بذر

 
 قلـت له يدكتور الـ أحس بيه من امِس •• مـو مـن أمِس أقـصـد من اسنين و دهر

 
 لـيـش الـبـشـر فـيـهم بعضهم منترس •• قـلـبـه ابسواد و حـقْـد و فـي ناسه غدر

 
 لـيش البعض في هالحيا صاير يدس •• سـم الـحـسـد و الـغـيرة و الهم و الكدر

 
 ليش البعض عيني اذا اتشوفه وجس •• قـلـبـي و تـرك بـايـن عـلـى وجـهـي أثر

 
 أذكـــر فـِ أيـــام الــدراســة و الـدرِس •• عــنــوانــه ( الأخــلاق ) و مـعـنـاه الدُّرر

 
 يـبـدا و حديث المصطفى مثل الشمِس •• في ( إنـمـا بـعـثـتُ .. ) جـم يحـوي عِبٓر

 
 شـفـت الـطـبـيـب و حـالـه متغير عبس •• لا و الله مـا هو عـابـس و حـس ابضجر

 
 قــال ابـكـلامه و صعّد ابصدره النفٓس •• لـ اتـكـمـل و يـكـفـي اللي قـلـته من قهر

 
 عـفـواً تـرى هـالـنـوع لـو كل من همس •• بــإذنـه .. يـلاقـي الـشـر شـرارة بالنظر

 
 هـالـنـوع فـي ذاتـه الـ ذكـرتـه منغرس •• لا تـــنـــفـــعـــه حــبــة مــضــاد و لا أبر

 
  بعض البشر ، بعض الناس / تحتار فيها علوم الطب و كلام النفس في ايجاد وصفة علاج لها 
 
 .. الاثنين .. 30 سبتمبر 2013 مـهـدي عـبـدالـغـني

 شبكة النعيم الثقافية
 —رقم 6028